stanford-oval/wikipedia huggingface dataset:
Dekabristikapina
Jälkiselvittely

Kaikkiaan 529 henkeä kuulusteltiin salaliitosta epäiltynä. Monet vangittujen kapinallisten ystävät joutuivat epäiltyjen listalle, muun muassa runoilija Aleksandr Puškin. Tarinan mukaan Puškin olisi itse halunnut mukaan salaliittoon, mutta salaliittolaiset eivät halunneet asettaa suurta runoilijaa alttiiksi vaaralle.[lähde? ] Lopulta häntä, tai vastaavassa asemassa ollutta Aleksandr Gribojedovia, ei kuitenkaan syytetty mistään. Lisäksi muun muassa vapaamielinen kenraali Aleksei Jermolov, jolla oli ollut yhteyksiä dekabristeihin, pakotettiin eroamaan virastaan.
Kapinan jälkiselvittelyissä rivimiehet säästyivät kovemmilta rangaistuksilta, mutta upseerien ja muun kapinan johdon tuomiot olivat ankaria. Tutkinnan ajaksi dekabristit eristettiin toisistaan uusien vapautusmellakoiden pelossa; muutamia pidettiin vankina muun muassa Suomessa. Puoli vuotta kestäneen tutkinnan jälkeen erityistuomioistuin tuomitsi kaikkiaan 36 kapinallista upseeria kuolemaan ja monia muita eripituisiin pakkotyörangaistuksiin Siperiassa ja Kaukoidässä. Istuessaan jo tukevasti vallan kahvassa keisari Nikolai I päätti kuitenkin armahtaa teloitukselta kapinoijat viittä johtajaa lukuun ottamatta.
Maanpetoksesta tuomitut Pjotr Kahovski ja Kondrati Rylejev Pohjoisen seurasta sekä Pavel Pestel, Sergei Muravjov-Apostol ja Mihail Bestužev-Rjumin Etelän seurasta hirtettiin Pietari-Paavalin linnoituksessa 13. kesäkuuta 1826. Tarinan mukaan kolme viidestä hirttoköydestä katkesi ensimmäisellä yrityksellä. Perinnettä, jonka mukaan hirsipuusta pudonnut oli tapana armahtaa, ei noudatettu tällä kertaa, ja Rylejevin viimeisiksi sanoiksi jäivät: ”Voi tätä Venäjää, eivät osaa edes kunnolla hirttää.”
Kuolemantuomiolta säästetyt lähetettiin Siperiaan elinikäiseen pakkotyöhön. Yhdentoista tuomitun vaimot seurasivat vapaaehtoisesti miehiään häpeästä ja muun muassa aatelisarvon menetyksestä huolimatta. Venäjän kieleen on jäänyt heidän muistokseen sana dekabristivaimo kuvaamaan vaimon uskollisuutta miehelleen. Joidenkin dekabristien pakkotyö kesti aina vuoteen 1856 asti, kun Nikolai I:n kuoltua hänen seuraajansa Aleksanteri II armahti viimeisetkin.
Perintö

Koska kapina epäonnistui, yksinvaltius jatkui Venäjällä vielä melkein vuosisadan. Kapinan vuoksi Nikolai I:n oli kuitenkin pakko aloittaa valtakuntansa uudistaminen. Karkotettu Mihail Speranski kutsuttiin Siperiasta takaisin 1826 laatimaan Venäjän laeista yhtenäinen kokoelma. Lisäksi dekabristit vaikuttivat yleiseen mielipiteeseen niin paljon, että heidän ansionaan voidaan jossain määrin pitää maaorjuuden lakkauttamista vuonna 1861.[lähde? ]
Dekabristikapina oli virallisesti kielletty aihe koko Nikolai I:n kauden ajan. Siitä huolimatta varsinkin teloitettu viisikko nousi vapauden symboleiksi. Lontoossa asuva kumouksellinen emigrantti Aleksandr Herzen painoi heidän kuvansa Lontoossa ilmestyneen radikaalin Poljarnaja Zvezda eli Pohjantähti-kirjallisuuslehtensä kanteen. Puškin omisti runojaan vankeudessa istuville dekabristiystävilleen. Runoilija Nikolai Nekrasov kirjoitti dekabristivaimoista pitkän runon, joka osaltaan lisäsi heidän mainettaan. Leo Tolstoi kirjoitti liberaalista liikkeestä romaanin, josta myöhemmin muotoutui Sota ja rauha.
Tavallaan dekabristit jatkoivat venäläisten palatsikapinallisten perinnettä; he yrittivät saada oman miehensä keisariksi kuten lukuisat aiemmat vastaavat kapinat. Heidän liikkeensä erosi kuitenkin aiemmista ratkaisevasti liberaalin ohjelmansa takia. Heitä voi itse asiassa pitää vallankumouksellisen liikehdinnän alkusoittona. Dekabristikapina oli Venäjän hallituksen ja liberaalien ainesten ensimmäinen avoin yhteenotto, ja sen voi sanoa aloittaneen ketjun, joka huipentui vuoden 1917 vallankumouksiin.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Kapinoita ja vallankumouksia Venäjän ja Neuvostoliiton historiassa
Suolakapina 1648 | Stenka Razin 1670 | Ivan Mazepa 1709 | Jemeljan Pugatšov 1773 | Dekabristit 1825 | Vuoden 1905 vallankumous (Verisunnuntai) | Kazakstanin kapina 1916 | Vuoden 1917 vallankumous (Helmikuun vallankumous · Heinäkuun päivät · Lokakuun vallankumous) | Bolševikkien vastaiset kapinat: Kerenskin–Krasnovin kapina 1917 · Vasemmistoeserrien kapina 1918 · Jaroslavlin kapina 1918 · Tambovin kapina 1920 · Kronstadtin kapina 1921 | Basmatšin kapina 1916–1934 | Storoževoin kapina 1975 | Sumgaitin levottomuudet 1988 | Bakun levottomuudet 1990 | Neuvostoliiton vallankaappausyritys 1991 | Perustuslaillinen kriisi 1993 | Wagner-ryhmän kapina 2023
Aleksanteri I
Nikolai I
Dekabristit Senaatinaukiolla. Karl Kolmanin (1786-1846) maalaus.
Dekabristikapinallisten teloituspaikalle myöhemmin pystytetty muistomerkki.

Kapina vaikutti muun muassa Leo Tolstoin tuotantoon aina Sotaa ja rauhaa myöten. Ilja Repinin maalaama muotokuva vuodelta 1887.
Gamma Doradus

Gamma Doradus (γ Dor, Gam Dor, HR 1338, Gl 167.1) on eteläisellä tähtitaivaalla Kultakalan tähtikuviossa sijaitseva tähti, jonka kirkkaus on 4,25. Se on 66 valovuoden päässä Maasta. Tähti on F4-tyypin jättiläistähti, jonka pintalämpötila on 7 000 kelviniä. Luminositeetti 6 aurinkoa, säde 1,6 Aurinkoa ja massa 1,6 Aurinkoa. Tähti polttaa yhä vetyä ytimessään. Tältä tähdeltä ei ole havaittu seuralaisia tai eksoplaneettoja. Gamma Doradus on kirkkaudeltaan muuttuva tähti, harvinaista tyyppiä, joka on nimetty tähden itsensä mukaan.
Aiheesta muualla

Gamma Doradus (Arkistoitu – Internet Archive)
| --- | --- |
Tähdet:  α Dor, β Dor, γ Dor, δ Dor, 36 Dor, ζ Dor, θ Dor, η2 Dor, ν Dor, ε Dor, λ Dor, WZ Dor, κ Dor, 28 Dor, π2 Dor, π1 Dor, R Dor, η1 Dor, AZ Dor, AB Dor, HD 30177, S Dor, HE 0437-5439, BB Dor, SN 1987A
Eksoplaneetat:  HD 30177 b
Getinge

Yhtiön logo.
Getinge on ruotsalainen yritys, joka on erikoistunut toimittamaan life science -ratkaisuja, kuten lääketieteellisiä laitteita ja steriloijia, joita käytetään leikkaussaleissa ja tehohoitoyksiköissä. Sillä on toimistoja 40 maassa ympäri maailmaa, ja se listattiin Tukholman pörssin vuonna 1993. Tytäryhtiö Arjo AB erotettiin vuonna 2017 ja jaettiin osakkeenomistajille.
Aiheesta muualla

Viralliset kotisivut
Getinge Finland Oy
Getholm

Getholm
| --- | --- |
Sijainti:  60°6′47.00″N, 24°41′00.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,019 km²
muokkaa - muokkaa wikitekstiä - muokkaa Wikidataa
Getholm on kolmesta puuttomasta luodosta koostuva luonnonsuojelualue läntisessä Espoossa Moisön ja Tallholmin saarten välissä. Virallisessa kaupunginosajaossa alue kuuluu Suvisaaristoon.
Getholmin luonnonsuojelualueen pinta-ala on 1,9 hehtaaria. Se on rauhoitettu lintujen pesimäalueeksi; muun muassa kalalokki ja kyhmyjoutsen pesivät Getholmin luodoilla. Luodoista läntisimmällä sijaitsee iso hiidenkirnu.
Aiheesta muualla

Tiedostopalvelu.maanmittauslaitos.fi
Getholm, Uusimaa, Suomi — Sunrise, Sunset and Daylength
Gil Shaham

Gil Shaham (s. 19. helmikuuta 1971) on israelilainen viulisti. Hän syntyi Urbanassa, Illinoisissa ja muutti 2-vuotiaana vanhempineen Israeliin. Hän debytoi 10-vuotiaana Jerusalemin sinfoniaorkesterin ja Israelin filharmonisen orkesterin kanssa. Seuraavana vuonna hän pääsi Juilliard Schooliin.
Shaham on levyttänyt muun muassa Deutsche Grammophonille. Vuonna 1999 hän ja André Previn saivat Grammyn parhaasta kamarimusiikkiesityksestä (American Scenes: Works of Copland, Previn, Barber, Gershwin).
Shaham asuu nykyään New Yorkissa vaimonsa, viulisti Adele Anthonyn ja kahden lapsensa kanssa.
Roche

Roche tai La Roche voi tarkoittaa seuraavia:
Paikkoja

La Roche-des-Arnauds, kunta Hautes-Alpesin departementissa Ranskassa
La Roche-Guyon, kunta Val-d’Oisen departementissa Ranskassa
La Roche-Jaudy, kunta  Côtes-d'Armorin departementissa Ranskassa
La Roche-Maurice, kunta Finistèren departementissa Ranskan Bretagnessa
La Roche-Vineuse, kunta Saône-et-Loiren departementissa Ranskassa
La Roche-en-Brenil, Côte-d'Orin departementissa Ranskassa
La Roche-sur-Foron, kunta Haute-Savoien departementissa Ranskassa
La Roche-sur-Yon, kunta Vendéen departementissa Ranskassa
Roche, kunta Sveitsissä
Roche-la-Molière, kunta Loirein departementissa Ranskassa.
Henkilöitä

Édouard Roche (1820–1883), ranskalainen tähtitieteilijä, jonka mukaan ovat saaneet nimensä Rochen raja ja Rochen pinta
Edward Patrick Roche (1874–1950), newfoundlandilainen roomalaiskatolinen arkkipiispa
James Roche (1847–1908), yhdysvaltalainen lehtimies ja kirjailija
Kevin Roche (1922–2019), irlantilais-yhdysvaltalainen arkkitehti
Martin Roche (1855–1927), yhdysvaltalainen arkkitehti
Mazo de la Roche (1879–1961), kanadalainen kirjailija
Nicolas Roche (s. 1984), irlantilainen maantiepyöräilijä
Raymond Roche (s. 1957), ranskalainen ratamoottoripyöräilijä
Sophie von La Roche (1730–1807), saksalainen kirjailija
Stephanie Roche (s. 1989), irlantilainen jalkapalloilija
Stephen Roche (s. 1959), irlantilainen maantiepyöräilijä
Tony Roche (s. 1945), australialainen tennispelaaja
Travis Roche (s. 1978), kanadalainen jääkiekkoilija.
Yrityksiä

Hoffmann-La Roche, sveitsiläinen terveydenhoitoalan yritys
Roche Holding AG, Hoffmann-La Rochen emoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roche”, voi hakea sivunnimihaulla, laajalla sivunnimihaulla tai tekstihaulla.
Georgian Bay Islandsin kansallispuisto

44°52′40″N, 79°29′0″W
Cedar Springs Bausoleilin saarella
Georgian Bay Islandsin kansallispuisto on Kanadassa, lähellä Honey Harbouria ja Port Severniä, saaristossa sijaitseva kansallispuisto. Kansallispuiston alueeseen kuuluu kaikkiaan 59 saarta ja luotoa, jotka ovat osa 30000 saarta käsittävää saaristoa. Alueella elää monia sammakko- ja matelijalajeja, kuten viisijuovaskinkki ja suokalkkarokäärme. Alueen suurin saari on Beausoleil. Sen maasto on kallioista ja se sijaitsee tuulisella paikalla, missä kasvaa vain tuulen vaikutusta kestäviä puulajeja. Saaren eteläosassa maaperä on kallkkikiveä.
Ronald Garan

| Ronald J>  Garan, Jr. |
| --- | --- |

Henkilötiedot
Syntynyt: 30. lokakuuta 1961 (ikä 62) Yonkers, New York (osavaltio)
Kansalaisuus:  yhdysvaltalainen
Ammatti:  hävittäjälentäjä
Ura
Tyyppi:  NASAn astronautti
Sotilasarvo:  eversti, USAF
Lennot

:  STS-124
 
Sojuz TMA-21:  Sojuz TMA-21
 
:  Retkikunta 27
 
:  Retkikunta 28
 
Ronald John Garan, Jr.  (s. 30. lokakuuta 1961) on  NASAn astronautti ja Yhdysvaltain ilmavoimien eversti (evp).
Garan valmistui Embry-Riddle Aeronautical Universitysta. Hänellä on alempi korkeakoulututkinto liiketaloudesta vuodelta 1982. Hän liittyi ilmavoimiin 1982, vänriksi 1984. Hänestä tuli F-16 lentäjä ja hän osallistui Persianlahden sotaan. Vuonna 1994 hän suoritti ilmailutieteen maisterintutkinnon ja 1996 ilmailu- ja avaruustekniikan ylemmän korkeakoulututkinnon. Hän toimi operaatioupseerina koelento-osastossa.
Hän on lentänyt yli 5000 tuntia yli 30 eri konetyypillä. Garan valittiin NASAn astronauttikoulutukseen pilotiksi heinäkuussa 2000. Hän lensi ensi kertaa avaruuteen tehtäväspesialistina sukkulalennolla STS-124 vuonna 2008. Hän palasi ISS-avaruusasemalle 4. huhtikuuta 2011 osallistuakseen puoli vuotta kestävään oleskeluun kansainvälisellä avaruusasemalla Retkikunta 27:n ja Retkikunta 28:n miehistöjen jäsenenä. Garan palasi Maahan 16. syyskuuta 2011 lennolla Sojuz TMA-21. Hän on osallistunut kolmelle avaruuskävelylle yhteiskestoltaan yli 20 tuntia.
Garanilla on venäläiset sukujuuret. Hän on naimisissa Carmel Courtneyn kanssa. Heillä on kolme poikaa. Garan on roomalaiskatolinen.
Garan avaruuskävelyllä ISS-asemalla lennolla STS-124.
Aiheesta muualla

Wikimedia Commonsissa on kuvia tai muita tiedostoja aiheesta .
Garan Twitterissä
Retkikunta  27/28:aa edeltävä haastattelu (Arkistoitu – Internet Archive) (21.3.2011)  (englanniksi)
Lentoa STS-124 edeltävä haastattelu (Arkistoitu – Internet Archive) (29.4.2008)  (englanniksi)
Gamma Cygni

| Sadr |
| --- | --- |
Nimen alkuperä:  Arabia
Bayerin designaatio:  Gamma Cygni,γ Cyg, γ Cygni, Gam Cyg
Flamsteedin designaatio:  37 Cygni, 37 Cyg
HD-designaatio:  HD 194093
Muut designaatiot:  Sadir, Sador, HR 7796, BD +39°4159,  SAO 49528, FK5 765, HIP 100453.
Fyysiset ominaisuudet
Näennäinen kirkkaus:  2,23 mv
Absoluuttinen kirkkaus:  -6,12 Mv
Valovoima:  65000 LO (aurinkoa) aurinkoa
Spektriluokka:  F8 Ib
Väri-indeksi:  B-V 0,673 U-B 0,53
Lämpötila:  6500 K K
Massa:  12 MO (aurinkoa) M☉
Säde:  ? RO (aurinkoa) R☉
Muuttujatyyppi:  ?
Pyörimisnopeus:  20 km/s
Metallipitoisuus:  ?
Ikä:  ? milj. v
Astrometriset ominaisuudet
Tähdistö:  Joutsen, Cygnus
Rektaskensio (J2000):  20h 22m 13.7s
Deklinaatio (J2000):  +40° 15′ 24″
Etäisyys:  1524 valovuotta (412 parsekia)
Parallaksi:  2,43 ± 0,51 mas mas
Säteisnopeus:  -7,5 km/s km/s
Ominaisliike:  RA: 2,43 mas/v   dekl.: 0,93 mas/v mas/v
 Näkyy leveysasteiden 90° N  ja 50° S välillä. 
Gamma Cygni ('γ Cyg / γ Cygni) on Joutsenen tähtikuviossa oleva tähti, jonka nimi on Sadr (eli Sadir, Sador). Tähden ympärillä on
IC1318 eli "Gamma Cygnin alue".
Aiheesta muualla

Sadr (Arkistoitu – Internet Archive) by Jim Kaler.
Sadr alcyone.de
| --- | --- |
Tähdet:  Deneb, γ Cyg, ε Cyg, δ Cyg, Albireo A, ζ Cyg, ξ Cyg, τ Cyg, ι Cyg, κ Cyg, ο1 Cyg, η Cyg, ν Cyg, ο2 Cyg, ρ Cyg, 41 Cyg, 52 Cyg, σ Cyg, π2 Cyg, 33 Cyg, υ Cyg, 39 Cyg, θ Cyg, μ1 Cyg, λ Cyg, 63 Cyg, 47 Cyg A, φ Cyg, π1 Cyg, 8 Cyg, 59 Cyg, P Cyg, 30 Cyg, 57 Cyg, 55 Cyg, 72 Cyg, 15 Cyg, ψ Cyg, 28 Cyg, 29 Cyg, T Cyg, ω1 Cyg, 22 Cyg, 2 Cyg, 17 Cyg, 20 Cyg, 68 Cyg, 74 Cyg, 26 Cyg, 56 Cyg, 75 Cyg, Albireo B, 23 Cyg, 35 Cyg, 25 Cyg, 4 Cyg, 19 Cyg, 61 Cyg A, 71 Cyg, 70 Cyg, 27 Cyg, 60 Cyg, 9 Cyg, 14 Cyg, 51 Cyg, ω2 Cyg, 49 Cyg, 36 Cyg, V389 Cyg, 40 Cyg, V380 Cyg, 79 Cyg, 7 Cyg, Gl 777, 43 Cyg, 77 Cyg, DT Cyg, 49 Cyg, 42 Cyg, 69 Cyg, W Cyg, V460 Cyg, 16 Cyg A, 11 Cyg, 61 Cyg B, 76 Cyg, μ2 Cyg, CP Cyg, 44 Cyg, 16 Cyg, 48 Cyg, X Cyg, HD 185269, HD 188753, HD 187123, χ Cyg, R Cyg, U Cyg, 47 Cyg B, Cygnus X-1, RT Cyg, V1500 Cyg, V476 Cyg, V1668 Cyg, V1974 Cyg
Eksoplaneetat:  Gl 777 c, Gl 777 b, 16 Cyg Bb, HD 185269 b, HD 188753 b, HD 187123 b, Kepler-22b, Kepler-70b, Kepler-70c, Kepler-78b
Retamat

| Retamat |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit
Suku::  Retamat Retama  Raf.
Katso myös
   Retamat Commonsissa 
Infobox OKVirheellinen NIMI-arvo: 
Retamat (Retama) on hernekasveihin kuuluva suku, jossa on viisi lajia. Ne ovat Pohjois-Afrikassa, Lähi-idässä ja Etelä-Euroopassa alkuperäisinä esiintyviä pensaita, jotka kasvavat usein kuivilla ja hiekkaisilla paikoilla.
Lajit

Retama dasycarpa
tuoksuretama eli retama (Retama monosperma) – Esiintyy Pohjois-Afrikassa, Espanjassa, Portugalissa ja Kreikassa.
vitiretama (Retama raetam) – Esiintyy Pohjois-Afrikassa, Lähi-idässä ja Sisiliassa.
Retama rhodorhizoides
Retama sphaerocarpa
Aiheesta muualla

Finto: Kassu – Kasvien suomenkieliset nimet: Retama
Georgian Ateenan-instituutti

| Georgian Ateenan-instituutti> ათენის ქართული ინსტიტუტი |
| --- | --- |
Sijainti:  Leóforos Vas. Konstantínou 40, Ateena, Kreikka
Koordinaatit:  37°58′20″N, 23°44′38″E
Tyyppi:  arkeologinen instituutti
Perustettu:  1997
Georgian Ateenan-instituutti (georg. ათენის ქართული ინსტიტუტი, Atenis kartuli instituti, kreik. Γεωργιανό Ινστιτούτο Αθηνών, Georgianó Institoúto Athinón) on georgialainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.
Instituutti on perustettu vuonna 1997. Sen tehtäviin kuuluu paitsi antiikintutkimus myös kaikenlainen kulttuurivaihto Kreikan ja Georgian välillä. Instituutin johtajana toimii Avtandil Mikaberidze.
Georgian Times

| The Georgian Times |
| --- | --- |
Lehtityyppi:  sanomalehti
Perustettu:  1993
Kotikunta:  Tbilisi
Kotimaa:  Georgia
Aiheesta muualla
Kotisivu
The Georgian Times on ensimmäinen georgialainen englanninkielinen sanomalehti, joka perustettiin 1993. Sillä on englanninkielinen verkkopalvelu.
Flupentiksoli

| --- | --- |

Flupentiksoli
Systemaattinen (IUPAC) nimi
(E,Z)-2-[4-[3-[2-(trifluorimetyyli)tioksanten-9-ylideeni] propyyli]piperatsin-1-yyli]etanoli
Tunnisteet
CAS-numero: 2709-56-0
ATC-koodi:  ?
PubChem CID: 17012
DrugBank: APRD00388
Kemialliset tiedot
Kaava: C23H25N2F3OS 
Moolimassa: 434.519 g/mol
Farmakokineettiset tiedot
Hyötyosuus:  ?
Metabolia:  ?
Puoliintumisaika: n. 35 h
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:  reseptivalmiste (FI)  
Antotapa: suun kautta, lihaspistoksena
Fluanxol 5mg -lääkepakkauksia ja tabletteja.
Flupentiksoli (Depixol, Suomessa kauppanimellä Fluanxol) on klassinen eli tyypillinen tioksantiinien lääkeaineryhmään kuuluva neurolepti. Sille saatiin patentti vuonna 1963. Lääkkeen toi markkinoille Lundbeck.
Käyttö

Flupentiksolia käytetään skitsofrenian ja muiden psykoosien hoitoon. Flupentiksolia on myös aikaisemmin käytetty masentuneiden hoidossa potilaan ollessa erityisen apaattinen, syrjäänvetäytyväinen tai aloitekyvytön.
Haittavaikutukset

Lääkkeen haittavaikutukset ovat samankaltaiset, kuin muillakin piperatsiinifentiatsiineilla. Pahanlaatuinen neuroleptioireyhtymä on harvinainen, mutta mahdollinen. Ekstrapyrimidaalioireet (EPS), sekä antikolinergiset sivuvaikutukset. Parkinsonismin tapaisia oireita voidaan hoitaa mm. biperideenillä ja akatisiaa beetasalpaajilla. Tardiiviin dyskinesiaan mahdollisesti voidaan käyttää bentsodiatsepiinejä.
Annostus

Suositeltava aloitusannos flupentiksolia on 1 mg kolmasti vuorokaudessa, ja ylläpitohoito on tavallisesti 3–15 mg vuorokaudessa. Produktiivisessa psykoosissa oleville potilaille tavallinen päiväannostus on 3–15 mg vuorokaudessa. Vertaavissa tutkimuksissa 6–8 mg ylittävät flupentiksolin vuorokausiannokset eivät ole antaneet enenevää antipsykoottista vaikutusta.
Farmakokinetiikka

Flupentiksoli kuuluu tioksantiineihin ja näin ollen läheistä sukua fenotiatsiineihin. Lääke on hyvin samankaltainen piperatsiinin kanssa ja poikkeaa piperatsiinista muun muassa siten että piperatsiinimolekyyli ei sisällä - flupentiksolin tavoin – fluoria ja rikkiä.
Aiheesta muualla

Terveysportti: Flupentiksoli
DrugBank: Flupenthixol (englanniksi)
PubChem: Flupenthixol (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Antipsykootit
| --- | --- |
Butyrofenonijohdokset:  benperidoli |  bromiperidoli |  droperidoli |  fluanisoni |  haloperidoli |  melperoni |  moperoni | pipamperoni | trifluperidoli
Fentiatsiinijohdokset:  butaperatsiini |  diksyratsiini |  flufenatsiini |  klooripromatsiini |  levomepromatsiini | mesoridatsiini |  peratsiini |  perfenatsiini |  perisiatsiini | pipotiatsiini | proklooriperatsiini |  promatsiini |  sulforidatsiini |  tioridatsiini |  tiopropatsaatti |  tioproperatsiini |  trifluoperatsiini |  triflupromatsiini
Muut tyypilliset antipsykootit:  klooriprotikseeni |  flupentiksoli |  klopentiksoli |  loksapiini |  molindoni |  pimotsidi |  tiotikseeni |  tsuklopentiksoli
Epätyypilliset antipsykootit:  amisulpridi |  aripipratsoli |  asenapiini | brekspipratsoli | iloperidoni | karipratsiini |  ketiapiini |  klotsapiini |  lumateperoni  | lurasidoni | mosapramiini | olantsapiini |  paliperidoni |  perospironi |  risperidoni | sertindoli |  sulpiridi |  tsiprasidoni |  tsotepiini
Käännös suomeksi
Ronald Fair

Ronald L. Fair (27. lokakuuta 1932 – helmikuu 2018) oli afroamerikkalainen kristillinen kirjailija, näytelmäkirjoittaja, runoilija ja kuvanveistäjä.
Chicagossa syntyneen ja kasvaneen Fairin esikoisromaani Many Thousand Gone: An American Fable ilmestyi vuonna 1965. Vuonna 1971 hän muutti Eurooppaan ja on 1970-luvun keskivaiheilta lähtien asunut Suomessa, ainakin Helsingissä, Tampereella ja Kerimäellä.
Vuonna 1988 Ronald Fair perusti yhdessä Hannele-vaimonsa kanssa Kansainvälisen orpojen avustusyhdistyksen, joka on kerännyt tukea muun muassa Filippiinien ja Sri Lankan lapsille.
1980-luvun alussa Fair sanoitti Heikki Silvennoisen Frendz-yhtyeen gospeltyylisiä lauluja.
Teoksia

Many Thousand Gone: An American Fable.  Harcourt, 1965.
Hog Butcher, uudelleenjulkaisuna Cornbread, Earl and Me.  Harcourt, 1966.
World of Nothing: Two Novellas.  Harper, 1970.
We Can't Breathe.  Harper, 1972.
Excerpts (runoja), Paul Breman, 1975.
Rufus (runoja), P. Schlack (Saksa), 1977.
Etsijä.  (alkuperäisnimi Blind man looking for Jesus)  Suomentanut Marja Helanen-Ahtola. Vantaa:  Ristin voitto, 1983.  ISBN 951-605-779-9.
Fair, Ronald & Backman, Eeva: Kahdesti armahdettu, ”Huume-Eevan” tarina.  Suomentanut Tytti Träff. Vantaa:  Ristin voitto, 1984.  ISBN 951-605-850-7.
Fair, Ronald (teksti) & Pikkarainen, Örjan (kuvitus): Viheltäjä.  Suomentanut Tytti Träff. Vantaa:  Ristin voitto, 1985.  ISBN 951-605-900-7.
Fair, Ronald (teksti) & Happonen, Jorma (kuvitus): Kirje Suomesta.  (Alkuperäisnimi Letter from Finland about Jesus)  Suomentanut Tytti Träff. Vantaa:  Ristin voitto, 1986.  ISBN 951-605-933-3.
Fair, Ronald (teksti) & Happonen, Jorma (kuvitus): Pekan paketit.  Suomentanut Ritva Lehonkoski. Vantaa:  Ristin voitto, 1988.  ISBN 951-606-035-8.
Fair, Ronald (teksti) & Lehtonen, Kristiina (kuvitus): Hölkällä.  Suomentanut Hannele Piippo-Fair. Kankaanpää:  Piippo-Fair Press, 1988.  ISBN 951-97519-0-4.
Fair, Ronald (teksti) & Happonen, Jorma (kuvitus): Pekan puheita.  Suomentanut Hannele Piippo-Fair. Kerimäki:  Kansainvälinen orpojen avustusyhdistys, 1994.  ISBN 951-96410-4-1.
Pyhän Hengen matkassa.  (Alkuperäisnimi Walking with the Holy Spirit)  Suomentanut Hannele Piippo-Fair. Kerimäki:  Kansainvälinen orpojen avustusyhdistys, 1995.  ISBN 951-96410-6-8.
Rose Canyon Lake

| Rose Canyon Lake |
| --- | --- |

Valtiot:   Yhdysvallat
Paikkakunta:  Piman piirikunta, Arizona
Koordinaatit:  32°23′13″N, 110°42′41″W
Mittaustietoja
Pinta-ala:  0,028 km²
Keskisyvyys:  13 m
 fiRose Canyon Lake 
Rose Canyon Lake on järvi noin 48 kilometrin päässä Tucsonista Arizonassa, Yhdysvalloissa. Järven keskisyvyys on 13 metriä.
Getawaycab

| Getawaycab> Tiedot |
| --- | --- |
Toiminnassa:  2002–
Tyylilaji:  indie rock, post-rock, emo
Kotipaikka:  Etelä-Pohjanmaa, Suomi
Laulukieli:  englanti
Jäsenet:  Henri Koskiniemi, laulu, kitara   Wille-Mitja Haimila, basso   Juuso Peltonen, rummut, koskettimet  
Entiset jäsenet:  Tuomo Kallio, basso (2002–2011)  Ilmari Panula, rummut (2008)  Iiro Nikkola, kitara  
Levy-yhtiö:  Heippa Records, 2008   Edils Records, 2011   1000 Watts Records, 2011–  
Aiheesta muualla
[https://getawaycab.bandcamp.com http://myspace.com/getawaycab Kotisivut]
Infobox OKNimi-testi OK: 
Getawaycab oli suomalainen indierock-yhtye. Yhtye on esiintynyt 11 eri maassa, ja heidän musiikkiaan on julkaistu Suomessa, Englannissa ja Venäjällä.
Diskografia

Sleep Forever (2004,  EP, omakustanne)
Dancing with Thieves (2006,  EP, omakustanne)
So Long (2008,  single, Heippa Records)
Bear Left (2011,  split, Edils Recordings)
Sing With Us (2014,  single)
Aiheesta muualla

Getawaycab Myspacessa (englanniksi)
Getawaycab Last.fm:ssä (englanniksi)
GNU Binutils

| GNU Binary Utilities |
| --- | --- |

Kehittäjä:  GNU-projekti
Kehityshistoria
Vakaa versio:  2.43.1 (17. elokuuta 2024)
Kehitystilanne:  Aktiivinen
Tiedot
Lisenssi:  GNU GPL
Aiheesta muualla
Verkkosivusto
Versiohallinta
GNU Binary Utilities lyhyemmin binutils on kokoelma erilaisista ohjelmia binäärien, objektitiedostojen, kirjastojen, profiloijan datan ja assembly-lähdekoodin hallitsemiseen ja luomiseen.